**DĖL ROKIŠKIO RAJONO SAVIVALDYBĖS BŪSTO, ESANČIO TAIKOS G. 11-54, ROKIŠKIO M., ĮRAŠYMO Į ROKIŠKIO RAJONO SOCIALINIO BŪSTO FONDĄ**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu ir Lietuvos Respublikos paramos būstui įsigyti ar išsinuomoti įstatymo 14 straipsnio 5 dalimi, Rokiškio rajono savivaldybės taryba n u s p r e n d ž i a:

1. Savivaldybės būstą, esantį Taikos g. 11-54, Rokiškio m., įrašyti į Rokiškio rajono savivaldybės socialinio būsto fondą.

2. Paskelbti šį sprendimą Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Venslovienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS BŪSTO, ESANČIO TAIKOS G. 11-54, ROKIŠKIO M., ĮRAŠYMO Į ROKIŠKIO RAJONO SOCIALINIO BŪSTO FONDĄ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Atsižvelgiant į socialinio būsto poreikį, įtraukti savivaldybės būstą, esantį Taikos 11-54, Rokiškio m., į Rokiškio rajono savivaldybės socialinio būsto fondą.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas, Lietuvos Respublikos vietos savivaldos įstatymas.

**Sprendimo projekto esmė.**

Lietuvos Respublikos paramos būstui įsigyti ar išsinuomoti įstatyme numatyta, kad savivaldybės būstas, atsižvelgiant į socialinio būsto poreikį, savivaldybės tarybos sprendimu įrašomas į socialinio būsto fondą ir naudojamas teisę į socialinio būsto nuomą turintiems asmenims ir šeimoms aprūpinti būstu.

Rokiškio rajono savivaldybės būsto fondą sudaro 160 būstų, iš jų 106 būstai yra socialinio būsto fonde. Šiuo metu socialinio būsto laukia 72 šeimos ir asmenys.

Savivaldybės būsto, esančio Taikos g. 11-54, Rokiškio m. nuomininkė mirė, būstas šiuo metu yra laisvas, todėl siūloma įtraukti savivaldybės būstą, esantį Taikos 11-54, Rokiškio m., į socialinio būsto fondą.

**Galimos pasekmės, priėmus siūlomą tarybos sprendimo projektą:**

**teigiamos** –viena teisę į socialinio būsto nuomą turinti šeima bus aprūpinta būstu;

**neigiamos** –nenumatoma.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus

vyriausioji specialistė Rita Venslovienė